CELEX: 52011PC0235
Language: mt
Date: 2011-05-04
Title: Proposta għal DEĊIŻJONI TA’ IMPLIMENTAZZJONI TAL-KUNSILL li tawtorizza lir-Rumanija tapplika miżura partikolari ta' deroga għall-Artikolu 193 tad-Direttiva 2006/112/KE dwar is-sistema komuni ta' taxxa fuq il-valur miżjud

|

52011PC0235

/* KUMM/2011/0235 finali - NLE 2011/0104 */  Proposta għal DEĊIŻJONI TA’ IMPLIMENTAZZJONI TAL-KUNSILL li tawtorizza lir-Rumanija tapplika miżura partikolari ta' deroga għall-Artikolu 193 tad-Direttiva 2006/112/KE dwar is-sistema komuni ta' taxxa fuq il-valur miżjud  

	[pic] | IL-KUMMISSJONI EWROPEA |Brussel 4.5.2011KUMM(2011) 235 finali2011/0104 (NLE)Proposta għalDEĊIŻJONI TA’ IMPLIMENTAZZJONI TAL-KUNSILLli tawtorizza lir-Rumanija tapplika miżura partikolari ta' deroga għall-Artikolu 193 tad-Direttiva 2006/112/KE dwar is-sistema komuni ta' taxxa fuq il-valur miżjudMEMORANDUM TA’ SPJEGAZZJONIIL-KUNTEST TAL-PROPOSTASkont l-Artikolu 395 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta' taxxa fuq il-valur miżjud (minn issa ‘l quddiem imsejħa “id-Direttiva tal-VAT”), il-Kunsill, b’deċiżjoni umanima wara proposta mill-Kummissjoni, jista’ jawtorizza lill-Istati Membri kollha li jintroduċu miżuri partikolari ta’ deroga mid-Direttiva msemmija, sabiex jissimplifikaw il-ġbir tat-taxxa fuq il-valur miżjud (VAT) jew sabiex jevitaw li jsiru ċerti atti ta’ frodi jew ta’ evazjoni fiskali.Permezz ta’ ittra li ġiet irreġistrata għand il-Kummissjoni fl-4 ta’ Novembru 2009, ir-Rumanija talbet l-awtorizzazzjoni biex tkun tista’ tapplika miżura ta’ deroga partikolari għall-Artikolu 193 tad-Direttiva tal-VAT sabiex taqleb ir-responsabbiltà għall-ħlas tal-VAT minn fuq il-fornituri għal fuq persuni taxxabli li jirċievu fornimenti ta' qamħ, rye, xgħir, qamħirrun, soya, colza u żerriegħa tal-ġirasol.Permezz ta’ ittra rreġistrata għand il-Kummissjoni fit-2 ta’ Lulju 2010, ir-Rumanija bagħtet talba għal deroga addizzjonali biex twessa’ l-ambitu tal-applikazzjoni għal għadd ta’ prodotti oħra.Permezz ta’ ittra rreġistrata għand il-Kummissjoni s-26 ta’ April 2010, ir-Rumanija talbet li din l-awtorizzazzjoni tingħatalha għal żmien sentejn (2) u impenjat ruħha li ma titlobx li ġġeddidha.Permezz ta’ ittra rreġistrata għand il-Kummissjoni fl-20 ta’ Diċembru 2010, ir-Rumanija llimitat mill-ġdid it-talba tagħha għal deroga għal xi fornimenti ta’ qamħ, rye, xgħir u xgħir tal-maltu, qamħirrun, soya, colza u żerriegħa tal-ġirasol, u pitravi.Skont l-Artikolu 395(2) tad-Direttiva tal-VAT, il-Kummissjoni bagħtet it-talbiet ippreżentati mir-Rumanija lill-Istati Membri l-oħra permezz ta’ ittra tal-15 ta’ Marzu 2011. Permezz ta’ ittra tat-22 ta' Marzu 2011, il-Kummissjoni infurmat lir-Rumanija li għandha għad-dispożizzjoni tagħha l-informazzjoni kollha li tqis utli biex tkun tista’ tasal għal konklużjoni.Biex issaħħaħ it-talbiet tagħha, ir-Rumanija indikat li kienet sabet każijiet ta' evazjoni fiskali fil-kummerċ ta' ċerti ċereali u ta' żrieragħ taż-żejt li saru speċjalment bl-użu ta’ impriżi mhux affidabbli. Dawn l-impriżi jixtru dawn il-prodotti mingħajr ma jħallsu l-VAT sew mingħand fornituri stabbiliti barra r-Rumanija u jgawdu minn eżenzjoni skont l-Artikolu 138 tad-Direttiva tal-VAT, jew inkella mingħand produtturi lokali koperti mill-iskema ta’ eżenzjoni mit-taxxa għal intrapriżi żgħar skont l-Artikolu 287 tad-Direttiva, jew inkella ma jiddikjarawx il-bejgħ tagħhom.Dawn l-impriżi mbagħad jissupplixxu dawn il-prodotti lil klijenti stabbiliti fir-Rumanija, lill-grossisti, lill-esportaturi jew lil proċessuri, jiġbru l-VAT u joħorġu rċevuta, iżda jisparixxu wara li jwasslu l-prodotti mingħajr ma jħallsu t-taxxa lit-Teżor.Il-klijenti tagħhom, sakemm ikollhom f'idejhom riċevuta valida, jibqagħlhom id-dritt madanakollu li titnaqqsilhom il-VAT.Il-miżura partikolari li hija s-suġġett ta' din it-talba jkollha bħala effett li jkun il-klijent li jsir il-persuna taxxabbli, minflok il-fornitur, filwaqt li l-klijent jibqa' jkollu l-possibbiltà li jnaqqas it-taxxa skont ir-regolamenti ordinarji. B’dan il-mod, il-fornitur ma jkunx jista’ aktar jiġbor il-VAT mill-klijent taxxabbli tiegħu mingħajr ma jħallasha lura lill-awtoritajiet tat-taxxa. Miżura bħal din ittemm minnufih din il-forma partikolari ta' frodi fiskali.Fl-istess waqt, hija tippermetti, matul iż-żmien li fih tkun applikata, li r-Rumanija twettaq miżuri nazzjonali konvenzjonali kompatibbli mad-Direttiva tal-VAT, bl-għan li din il-forma ta’ frodi tiġi miġġielda u ma titħalliex issir wara li jkun intemm il-perjodu tal-awtorizzazzjoni.Din hija madankollu miżura radikali li tmur kontra l-prinċipju tal-pagamenti frazzjonati li huma parti integrali fis-sistema tal-VAT u li twassal, bħala konsegwenza, għar-riskju li l-evażjoni tiġi trasferita lejn l-istadju ta’ meta tiġi pproċessata l-materja prima biex minnha jsiru prodotti industrijali jew tal-ikel, jew lejn setturi oħra.Biex tilqa’ għal riskji bħal dawn, ir-Rumanija għandha, wara perjodu qasir ta' applikazzjoni, iddaħħal miżuri xierqa ta' dikjarazzjoni u ta' kontroll. Il-persuni taxxabbli koperti bil-miżura jkunu obbligati, b'mod partikolari, li jivverifikaw l-istat taxxabbli tal-klijenti tagħhom qabel ma japplikaw il-miżura, jagħlu referenza separata għal dawn l-operazzjonijiet fid-dikjararzzjoni tat-taxxa tagħhom, u jżommu għad-dispożizzjoni tal-amministrazzjoni Rumena lista ta' klijenti li għalihom tkun ġiet applikata l-miżura.L-amministrazzjoni Rumena jeħtiġilha bl-istess mod tissikka l-kontrolli tagħha fuq il-persuni taxxabbli li jkunu involuti fl-ipproċessar ta’ dawn il-prodotti. Dan għaliex, hekk kif dawn ma jkunux soġġetti aktar għall-VAT fuq l-ammonti ta’ materja prima li jixtru, tista’ tiġihom it-tentazzjoni li ma jiddikkjarawx il-bejgħ tal-prodotti pproċessati tagħhom.Fl-aħħarnett, l-awtoritajiet Rumeni jridu jaraw li l-persuni involuti fil-każijiet ta' evażjoni marbuta mal-prodotti ma jittrasferux l-attivitajiet frawdulenti tagħhom lejn prodotti agrikoli oħra jew lejn setturi oħra tal-ekonomija.Il-Kummissjoni jeħtieġ li tkun infurmata bil-miżuri adottati.Ikun xieraq li l-persuni taxxabbli li, fost tranżazzjonijiet oħra li jinvolvu prodotti agrikoli, ikunu involuti fil-forniment tal-prodotti in kwistjoni, flimkien mal-persuni li lilhom isiru dawn il-fornimenti, jitħallew japplikaw il-miżura speċjali mingħajr ma jeħlu spejjeż amministrattivi sproporzjonati jew mingħajr ma jaffaċċjaw xi riskju fejn tidħol iċ-ċertezza legali. Il-miżura m’għandhiex tapplika biss għal prodotti mhux ipproċessati, li normalment ma jintużawx fl-istat mhux maħdum tagħhom għall-konsum finalii.L-użu tan-nomenklatura magħquda stabbilita bir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana tippermetti li jiġu identifikati preċiżament il-prodotti milquta minn din il-miżura partikolari, biex tiġi evitata kull ambigwità.Fil-kunsiderazzjoni tad-dispożizzjonijiet tal-Artikolu 395 tad-Direttiva tal-VAT, l-argumenti ppreżentati mir-Rumanija u l-qafas ta' applikazzjoni tal-miżura partikolari ppjanata, il-Kummissjoni tqis li d-deroga mitluba tissoddisfa l-kundizzjonijiet imniżżla f'dan l-Artikolu u, b'mod partikolari, li hija tippermetti l-prevenzjoni tal-frodi fiskali u fl-istess ħin ma taffettwax l-ammont ta' introjti tat-taxxa miġbura fl-istadju tal-konsum finali. Għaldaqstant, il-Kummissjoni tqis li għandha tippreżenta lill-Kunsill il-proposta korrispondenti.IR-RIŻULTATI TAL-KONSULTAZZJONI MAL-PARTIJIET INTERESSATI U L-ANALIŻI TAL-IMPATTIl-proposta ta’ Deċiżjoni għandha l-għan li tistabbilixxi miżura ta’ prevenzjoni tal-frodi fiskali marbuta ma’ ċerti prodotti ta’ settur ekonomiku partikolari. Għalhekk hija jkollha impatt pożittiv speċjalment fuq il-persuni taxxabbli onesti li joperaw f’dak is-settur u għall-Istati Membri kkonċernati. Ma kienx hemm bżonn li jiġu kkonsultati esperti esterni jew inkella partijiet interesati jew li jiġi eżaminat l-impatt tad-deċiżjoni. F’kull każ, l-impatt ikun limitat minħabba l-ambitu ristrett ta’ applikazzjoni u minħabba l-perjodu limitat ta’ applikazzjoni.L-ELEMENTI ĠURIDIĊI TAL-PROPOSTAId-Deċiżjoni proposta għandha bħala għan li tippermetti lir-Rumanija tapplika miżura partikolari ta’ deroga mill-Artikolu 193 tad-Direttiva tal-VAT bil-ħsieb li r-responsbbiltà għall-VAT titwarrab minn fuq il-fornituri u tinxteħet fuq il-persuni taxxabbli destinatarji tal-fornimenti ta’ ċerti prodotti agrikoli li fuqhom tkun dovuta l-VAT u li jkunu ta' ammont taxxabbli li jaqbeż ċerti livell.Il-bażi ġuridika ta' din id-Deċiżjoni hija l-Artikolu 395 tad-Direttiva tal-VAT, li ġiet adottata skont l-Artikolu 113 tat-Trattat dwar il-Funzjonament tal-Unjoni Ewropea. Skont dan l-Artikolu, Stat Membru li jkun jixtieq japplika miżuri speċjali b'mod li joħloq derogi mid-Direttiva jkun irid jikseb awtorizzazzjoni mill-Kunsill, li tieħu l-forma ta' Deċiżjoni ta' Implimentazzjoni tal-Kunsill. Peress li hija miżura ta' implimentazzjoni li tinvolvi l-armonizzazjoni ta' leġiżlazzjoni dwar taxxi fuq il-fattura, il-prinċipju ta' sussidjarjetà jinżamm.Il-proposta hija konformi mal-prinċipju tal-proporzjonalità u għalhekk ma tmurx lil hinn minn dak li hu meħtieġ biex jinkiseb l-għan mixtieq tas-simplifikazzjoni u l-prevenzjoni tal-frodi fiskali peress li hija ma tikkonċernax ħlief parti minn settur ekonomiku partikolari u speċifiku u għadd żgħir ta' persuni taxxabbli u ta' tranżazzjonijiet. Għaldaqstant, hija tagħti deroga mill-prinċipju tad-Direttiva tal-VAT, b’mod speċjali dak tal-pagamenti frazzjonati b’manjiera limitata u xierqa.IMPLIMAZZJONIJIET BAĠITARJIIl-propostsa m’għandha l-ebda implikazzjoni għall-baġit tal-Unjoni.2011/0104 (NLE)Proposta għalDEĊIŻJONI TA’ IMPLIMENTAZZJONI TAL-KUNSILLli tawtorizza lir-Rumanija tapplika miżura partikolari ta' deroga għall-Artikolu 193 tad-Direttiva 2006/112/KE dwar is-sistema komuni ta' taxxa fuq il-valur miżjudIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,wara li kkunsidra d-Direttiva tal-Kunsill Nru 2006/112/KE tat-28 ta’ Novembru 2006 dwar is-sistema komuni ta' taxxa fuq il-valur miżjud[1], u b’mod partikolari l-Artikolu 395(1) tagħha,wara li kkunsidra l-proposta tal-Kummissjoni Ewropea,Billi:1.  Permezz ta’ ittri li ġew irreġistrati għand il-Kummissjoni fl-4 ta’ Novembru 2009, fit-2 ta’ Lulju 2010, fis-26 ta’ Lulju 2010 u fl-20 ta’ Diċembru 2010, ir-Rumanija talbet l-awtorizzazzjoni, għal perjodu ta’ sentejn, biex tkun tista’ tiddikjara bħala soġġetti għat-taxxa fuq il-valur miżjud (il-VAT), il-persuni taxxabbli li lilhom isiru fornimenti ta’ ċerti ċereali u ta’ żerriegħa taż-żejt, permezz ta’ deroga mill-Artikollu 193 tad-Direttiva 2006/112/KE; hija ddikjarat li mhux se titlob tiġdid ta’ din l-awtorizzazzjoni.2.  Il-Kummissjoni ttrażmettiet it-talba li ġiet ippreżentata mir-Rumanija lill-Istati Membri l-oħra permezz ta’ ittra tal-15 ta' Marzu 2011. Permezz ta’ ittra tat-22 ta' Marzu 2011, il-Kummissjoni infurmat lir-Rumanija li għandha għad-dispożizzjoni tagħha l-informazzjoni kollha li tqis utli biex tkun tista’ tasal għal konklużjoni.3.  Ir-Rumanija skopriet każijiet ta’ frodi fiskali fil-kummerċ ta’ ċerti prodotti agrikoli mhux ipproċessati, ċereali u żerriegħa taż-żejt. Fil-fatt, xi operaturi ma jibagħtux lura l-VAT lit-Teżor wara li jkunu wasslu l-prodotti, speċjalment jekk ikunu akkwistawhom mingħajr il-ħlas ta' taxxa fuq l- input . Il-klijenti tagħhom, sakemm ikollhom f'idejhom riċevuta valida, jibqagħlhom id-dritt madanakollu li titnaqqsilhom il-VAT.4.  Il-ħatra tal-persuna taxxabbli li lilha jsir il-forniment bħala dik responsabbli għall-VAT minflok il-fornitur tkun miżura temporanja ta' emerġenza li twassal għat-tmien ta' din il-forma ta' evażjoni. L-applikazzjoni ta’ miżura bħal din għal sentejn għandha tagħti żmien biżżejjed lir-Rumanija biex tistabbilixxi fis-settur agrikolu miżuri finali u kumpatibbli mad-Direttiva 2006/112/KE li jipprevenu u jiġġieldu din il-forma ta’ frodi.5.  Sabiex l-attività frawdulenti ma tinxteħitx minn fuq l-istadju ta’ pproċessar ta’ prodotti tal-ikel jew prodotti industrijali għal fuq prodotti oħra, ir-Rumanija għandha ddaħħal fl-istess ħin miżuri xierqa ta' dikjarazzjoni u ta' kontroll, u tinnotifika lill-Kummissjoni bihom.6.  Sabiex tiżgura li l-miżura speċjali preżenti tiġi applikata biss għal prodotti agrikoli mhux ipproċessati u li l-persuni taxxabbli kkonċernati ma jeħlux spejjez amministrattivi sproporzjonati u li ma jħabbtux wiċċhom ma' xi riskju fejn tidħol iċ-ċertezza legali, il-prodotti koperti mill-miżura speċjali għandhom jiġu ddeterminati billi tintuża n-Nomenklatura Magħquda kif stabbilita fir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana[2] biex jiġu identifikati l-prodotti milquta minn din il-miżura partikolari.7.  Din il-miżura partikolari hija ġġustifikata u proporzjonali għall-għanijiet mixtieqa. Fil-fatt, hija għandha limiti ta' żmien u tolqot biss ċerti prodotti identifikati b'mod preċiż li normalment ma jaslux għand il-konsumaturi finali fl-istat mhux maħdum tagħhom u li huma s-suġġett ta’ attivitajiet ta’ evażjoni fiskali li kkawżaw telf sostanzjali ta’ introjtu mill-VAT. Fid-dawl tal-portata ta’ dawn l-introjti fiskali mitlufa, il-miżura għandha tiġi adottata kemm jista’ jkun malajr.8.  Din il-miżura ma taffettwax l-ammont ta' VAT miġbur mir-Rumanija fl-istadju finali tal-konsum u ma jkollha l-ebda effett negattiv fuq ir-riżorsi proprji tal-Unjoni Ewropea li jkunu ġejjin mill-VAT,ADOTTA D-DEĊIŻJONI PREŻENTI:Artikolu 1Bħala deroga mill-Artikolu 193 tad-Direttiva 2006/112/KE, ir-Rumanija hija awtorizzata li tiddikjara bħala l-persuna responsabbli biex tħallas il-VAT il-peruna taxxabbli li lilha jsiru fornimenti tal-prodotti li ġejjin, kif elenkati fin-Nomenklatura Magħquda stabbilita bir-Regolament (KEE) Nru 2658/87;Kodiċi NM | Prodott |1001 10 00 | Qamħ durum |1001 90 10 | Spelt għaż-żrigħ |ex 1001 90 91 | Qamħ għaż-żrigħ |ex 1001 90 99 | Spelt u qamħ ieħor, mhux għaż-żrigħ |1002 00 00 | Segala |1003 00 | Xgħir |1005 | Qamħirrun |1201 00 | Sojja, imkissra jew le |1205 | Lift jew żerriegħa tal-kolza, imkissra jew le |1206 00 | Żerriegħa tal-ġirasol, imkissra jew le |1212 91 | Pitravi |Artikolu 2L-awtorizzazzjoni stipulata fl-Artikolu 1 qed tingħata bil-kundizzjoni li r-Rumanija ddaħħal obbligi effettivi ta' dikjarazzjoni u ta' kontroll fuq il-persuni taxxabbli li jfornu l-prodotti li għalihom tapplika dik l-awtorizzazzjoni.Ir-Rumanija tinforma lill-Kummissjoni bl-introduzzjoni tal-obbligi u l-miżuri msemmija fl-ewwel paragrafu.Artikolu 3Din id-Deċiżjoni għandha tapplika għal sentejn li jibdew jgħoddu min-notifikazzjoni tagħha.Artikolu 4Din id-Deċiżjoni hija indirizzata lir-Rumanija.Magħmul fi Brussell, filGħall-KunsillIl-president [1] ĠU L 347 tal-11.12.2006, p. 1.[2] ĠU L 256 tas-7.9.1987, p. 1.